CELEX: 32017D1357
Language: et
Date: 2017-07-19 00:00:00
Title: Komisjoni rakendusotsus (EL) 2017/1357, 19. juuli 2017, mis käsitleb standardi EN 60335-2-9:2003 (erinõuded rösteritele, grillidele ja muudele taolistele seadmetele; viimati muudetud standardiga A13:2010) viite piiranguga avaldamist Euroopa Liidu Teatajas Euroopa Parlamendi ja nõukogu määruse (EL) nr 1025/2012 alusel (teatavaks tehtud numbri C(2017) 3168 all)

21.7.2017   
            
            
               ET
            
            
               Euroopa Liidu Teataja
            
            
               L 190/14
            
         KOMISJONI RAKENDUSOTSUS (EL) 2017/1357,
   19. juuli 2017,
   mis käsitleb standardi EN 60335-2-9:2003 (erinõuded rösteritele, grillidele ja muudele taolistele seadmetele; viimati muudetud standardiga A13:2010) viite piiranguga avaldamist Euroopa Liidu Teatajas Euroopa Parlamendi ja nõukogu määruse (EL) nr 1025/2012 alusel
   
      
         (teatavaks tehtud numbri C(2017) 3168 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 11 lõike 1 punkti a,
   võttes arvesse määruse (EL) nr 1025/2012 artikli 22 lõike 1 alusel loodud komitee arvamust
   ning arvestades järgmist:
   
               (1)
            
            
               Kui harmoneeritud standard, mille viide on avaldatud Euroopa Liidu Teatajas, hõlmab üht või mitut Euroopa Parlamendi ja nõukogu direktiivi 2014/35/EÜ (2) I lisas sätestatud ohutuseesmärkide elementi, eeldatakse et vastavalt kõnealusele standardile ehitatud teatavates pingevahemikes kasutatavad elektriseadmed vastavad nende ohutuseesmärkidele asjaomastele elementidele.
            
         
               (2)
            
            
               Saksamaa esitas juunis 2014 ja Norra juulis 2014 ametliku vastuväite standardi EN 60335-2-9:2003 kohta: „Majapidamis- ja muud taolised elektriseadmed. Ohutus. Osa 2–9: Erinõuded rösteritele, grillidele ja muudele taolistele seadmetele“ (viimati muudetud standardiga A13:2010).
            
         
               (3)
            
            
               Saksamaa ja Norra väitsid ametlikes vastuväidetes, et standardi punkt 11 „Kuumutamine“ sisaldab ebapiisavaid sätteid ligipääsetavate mittefunktsionaalsete pindade piirtemperatuuride kohta. Nimelt võimaldab standard teha mitu erandit piirtemperatuuride suhtes, andes tootjale võimaluse piirtemperatuuri kahekordistada või seda mitte kohaldada sõltuvalt seadme suurusest, disainist või välispinna osast, ning nõudes kõige enam hoiatussildi lisamist. Vastavalt standardi punktile 7.1 peab hoiatus olema üksnes välispinnal, mille temperatuur on piirtemperatuuri ületavatest osadest kõige kõrgem. Hoiatussildi värvid võivad erineda rahvusvahelistest hoiatusvärvidest, mis võib kasutajad segadusse ajada. Lisaks sellele võib standardi nõuete mitmetimõistetavuse tõttu seda tõlgendada selliselt, et toote teatavates osades võib temperatuuri tõusu mõõtmata jätta – see võib viia standardi kohase piirtemperatuuri eiramise või selle kahekordistamiseni kogu seadme puhul. Seega on endiselt olemas põletusoht inimeste ja koduloomade jaoks ning sellisel kujul ei saa standardi puhul eeldada vastavust direktiivile 2014/35/EL.
            
         
               (4)
            
            
               Pärast standardi EN 60335-2-9:2003 (viimati muudetud standardiga A13:2010) läbivaatamist madalpingedirektiivi töörühmas, kuhu kuuluvad valdkonna eksperdid, liikmesriigid ja sidusrühmad, nõustus komisjon koos enamiku liikmesriikide ekspertidega Saksamaa ja Norra esitatud põhjendustega. Lõppkokkuvõttes jõuti järeldusele, et standard ei vasta ohutuseesmärkidele, mis on sätestatud direktiivi 2014/35/EL I lisa punkti 1 alapunktis c koostoimes selle lisa punkti 2 alapunktiga b.
            
         
               (5)
            
            
               Võttes arvesse ohutusaspektide parandamise vajadust, tuleks kuni standardi läbivaatamiseni avaldada Euroopa Liidu Teatajas viide standardile EN 60335-2-9:2003 (viimati muudetud standardiga A13:2010) koos asjakohase piiranguga, mille kohaselt standardi teatavate piiranguga hõlmatud osade puhul puudub vastavuseeldus,
            
         ON VASTU VÕTNUD KÄESOLEVA OTSUSE:
   Artikkel 1
   Viide standardile EN 60335-2-9:2003 „Majapidamis- ja muud taolised elektriseadmed. Ohutus. Osa 2–9: Erinõuded rösteritele, grillidele ja muudele taolistele seadmetele“ (viimati muudetud standardiga A13:2010) avaldatakse Euroopa Liidu Teatajas koos lisas sätestatud piiranguga.
   Artikkel 2
   Käesolev otsus on adresseeritud liikmesriikidele.
   
      Brüssel, 19. juuli 2017
      
         
            Komisjoni nimel
         
         
            komisjoni liige
         
         Elżbieta BIEŃKOWSKA
      
   
   
      (1)  ELT L 316, 14.11.2012, lk 12.
   
      (2)  Euroopa Parlamendi ja nõukogu 26. veebruari 2014. aasta direktiiv 2014/35/EL teatavates pingevahemikes kasutatavate elektriseadmete turul kättesaadavaks tegemist käsitlevate liikmesriikide õigusaktide ühtlustamise kohta (ELT L 96, 29.3.2014, lk 357).
   
      LISA
      
         Harmoneeritud standardi pealkirjade ja viidete avaldamine direktiivi 2014/35/EÜ kohaselt
      
      
                  Euroopa standardiorganisatsioon
               
               
                  Harmoneeritud standardi viide ja pealkiri
               
            
                  Cenelec (1)
                  
               
               
                  EN 60335-2-9:2003
                  „Majapidamis- ja muud taolised elektriseadmed. Ohutus. Osa 2–9: Erinõuded rösteritele, grillidele ja muudele taolistele seadmetele“, muudetud järgmiste standarditega:
                  
                               
                           
                           
                              EN 60335-2-9:2003/A1:2004
                           
                        
                               
                           
                           
                              EN 60335-2-9:2003/A2:2006
                           
                        
                               
                           
                           
                              EN 60335-2-9:2003/A12:2007
                           
                        
                               
                           
                           
                              EN 60335-2-9:2003/A13:2010
                           
                        
            
                  Piirang:
                  Standardi EN 60335-2-9:2003 (viimati muudetud standardiga A13:2010) järgmiste osade kohaldamine ei anna vastavuseeldust direktiivi 2014/35/EL I lisa punkti 1 alapunktis c (koostoimes punkti 2 alapunktiga b) sätestatud ohutuseesmärkidele:
                  
                              —
                           
                           
                              punkti 11 tabeli Z101 joonealune märkus b,
                           
                        
                              —
                           
                           
                              punkti 7.1 osad, milles osutatakse tabeli Z101 joonealusele märkusele b,
                           
                        
                              —
                           
                           
                              punkti 11.Z10x osad, milles osutatakse ventilatsiooniavadele.
                           
                        
            
         (1)  Cenelec: Avenue Marnix 17, 1000, Brussels, Belgia. Tel. +32 25196871; faks +32 25196919 (http://www.cenelec.eu)